stanford-oval/wikipedia huggingface dataset:
Hatsuume (1945)

| Hatsuume / 初梅 |
| --- | --- |

Aluksen vaiheet
Rakentaja:  Maizurun laivastoarsenaali
Kölinlasku:  8. joulukuuta 1944
Laskettu vesille:  25. huhtikuuta 1945
Palveluskäyttöön:  18. kesäkuuta 1945
Poistui palveluskäytöstä:  5. lokakuuta 1945
Loppuvaihe:  Kiinalle 1947
Tekniset tiedot
Uppouma:  1 289 t (normaali) 1 555 t (kuormattu)
Pituus:  98 m (vesiraja) 100 m (kokonaispituus)
Leveys:  9,35 m
Syväys:  3,37 m
Koneteho:  19 000 shp
Nopeus:  27,8 solmua
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 60 × syvyyspommia
Hatsuume (jap. 初梅) oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus

Alus tilattiin vuoden 1944 hankinnoissa Maizurun laivastontelakalta, missä köli laskettiin 8. joulukuuta 1944. Se laskettiin vesille 25. huhtikuuta 1945 ja otettiin palvelukseen 18. kesäkuuta.
Palvelus

Alus poistettiin alusluettelosta 5. lokakuuta 1945. Se aloitti 1. joulukuuta kotiutettujen sotilaiden kuljetukset Japaniin. Alus luovutettiin 6. heinäkuuta 1947 sotakorvauksena Kiinalle, joka poisti sen alusluettelostaan 1964.
Heikki Laine

Heikki Laine voi viitata seuraaviin henkilöihin:
Heikki Laine (s. 1983), jääkiekkoilija
Heikki Laine, muusikko
Heikki Laine (s. 1940), pesäpalloilija
Heikki Laine (s. 1936), soutaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Laine”, voi hakea sivunnimihaulla, laajalla sivunnimihaulla tai tekstihaulla.
Harry Price

| Harry Price |
| --- | --- |
 Harry Price vuonna 1922.
Henkilötiedot
Syntynyt: 17. tammikuuta 1881
Kuollut: 29. maaliskuuta 1948 (67 vuotta) paranormaalien ilmiöiden tutkija
Kansalaisuus:  Englanti
Muut tiedot
Merkittävät teokset: * The Most Haunted House In England
Aiheesta muualla
Harry Price (17. tammikuuta 1881 – 29. maaliskuuta 1948) oli brittiläinen paranormaalien ilmiöiden tutkija. Hän tutki muiden muassa Helen Duncanin ja Rudi Schneiderin väitettyjä mediaalisia kykyjä sekä poltergeistia.
Erityisesti Price tuli tunnetuksi tutkimuksistaan Borleyn pappilan kummitteluilmiöistä. Häntä voidaan sanoa aaveenmetsästäjäksi. Hän paljasti huijarimeedioita, väärennettyjen aavevalokuvien ottajia, vilpillisiä räyhähenkitapauksia ja jopa puhuvan mungon tapauksen.
Price julkaisi tutkimuksistaan useita kirjoja. Niistä tunnetuin on vuonna 1940 julkaistu The Most Haunted House In England, joka käsittelee Borleyn pappilaa. Schneiderin kyvyistä tekemistään kokeista hän kirjoitti kirjan Rudi Schneider vuonna 1930.
Aiheesta muualla

Kuvia tai muita tiedostoja aiheesta Harry Price Wikimedia Commonsissa
Harry Price: a biography University of London. Viitattu 17.9.2020. (englanniksi)
Harry Price Library of Magical Literature MASC25 Mapping Access to Special Collections in the London Region. Arkistoitu 17.9.2020. Viitattu 17.9.2020. (englanniksi)
Harry Price Library of Magical Literature. Harry Price: a biography. Senate House Library. Arkistoitu 5.1.2011. Viitattu 17.9.2020. (englanniksi)
Harry Rapf

Harry Rapf (1921)
Harry Rapf (16. lokakuuta 1882 – 6. helmikuuta 1949) oli yhdysvaltalainen liikemies ja elokuvajohtaja sekä -tuottaja. Hän oli yksi elokuvajätti Metro-Goldwyn-Mayerin johtajista aina vuodesta 1924 kuolemaansa saakka. Sen lisäksi hän oli mukana perustamassa Yhdysvaltain elokuva-akatemiaa AMPASia. Rapf tunnetaan myös yhtenä näyttelijä Joan Crawfordin ”löytäjistä”. Rapf näki Crawfordin tanssimassa Broadway-näytelmässä ja kutsui tämän koe-esiintymiseen, jonka kautta Crawford solmi ensimmäinen elokuvasopimuksensa MGM:n kanssa. Rapf on tuottaja Maurice Rapfin isä.
Aiheesta muualla

Harry Rapf Internet Movie Databasessa. (englanniksi)
Hannes Kuokkanen

Hannes Kuokkanen (15. maaliskuuta 1895 Jyväskylä – 30. marraskuuta 1984 Helsinki) oli suomalainen peruukkimestari ja elokuva-alan naamioitsija.
Jyväskylän Kuokkalasta kotoisin ollut Hannes Kuokkanen meni 1911 parturioppiin Heikki Ollilaisen parturiliikkeeseen Jyväskylään ja valmistui 1914 parturiksi ja peruukkimestariksi. Hän toimi sitten neljän vuoden ajan Ollilaisen apulaisena. Vuonna 1921 Kuokkanen perusti oman peruukkiliikkeen nimellä H. Kuokkasen Peruukkiliike Uuteenkaupunkiin ja opiskeli myös omin päin maskeeraamista. Kuokkanen siirsi liikkeensä vuonna 1926 Helsinkiin Suomen Kansallisteatterin pyynnöstä ja muutti sinne myös itse perheineen. Liike toimii edelleen osoitteessa Itäinen Teatterikuja 5 lähellä Kansallisteatteria. Kansallisteatterissa Kuokkanen vastasi peruukkien ja viiksien teosta sekä maskeerauksesta iltaisin, omaa liikettään hän hoiti päivällä. Hannes Kuokkanen oli Suomen Kansallisteatterin peruukkimestarina 1926–1974. Hän teki opintomatkoja Saksaan 1920- ja 1930-luvuilla sekä myös Wieniin ja Prahaan. Kuokkasen liike on tehnyt peruukkeja sekä teatteri- että yksityiskäyttöön. Liike valmisti myös omia maskeerausvärejä 1950-luvulle saakka kunnes siirtyi myymään teollisesti valmistettuja maskeeraustuotteita.
Elokuva-alalla Hannes Kuokkanen aloitti 1927 ja toimi naamioitsijana kymmenessä mykkäelokuvassa vuosina 1927–1930. Äänielokuvaan siirtymisen jälkeen Kuokkanen oli naamioitsijana vuosina 1931–1942 21:ssä sekä Suomi-Filmin että Suomen Filmiteollisuuden elokuvassa. Tämän lisäksi Kuokkanen teki peruukit kahdeksaan elokuvaan vuosien 1929 ja 1952 välillä ja oli 1931 avustajana elokuvassa Rovastin häämatkat ja  1955 pienessä cameoroolissa elokuvassa Pastori Jussilainen.
Hannes Kuokkasen nuorempi veli oli naamioitsija Aarne Kuokkanen (1904–1982).
Elokuvia joissa Hannes Kuokkanen oli naamioitsijana

Muurmanin pakolaiset (1927)
Nuori luotsi (1928)
Meidän poikamme (1929)
Korkein voitto (1929)
Kajastus (1930)
Tukkipojan morsian (1931)
Siltalan pehtoori (1934)
Pohjalaisia (1936)
Ja alla oli tulinen järvi (1937)
Markan tähden (1938)
Helmikuun manifesti (1939)
Onni pyörii (1942)
Rantasuon raatajat (1942)
Elokuvia joihin Hannes Kuokkanen teki peruukit

Mustat silmät (1929)
Mustalaishurmaaja (1929)
Juha (1937)
Prinsessa Ruusunen (1949)
Valkoinen peura (1952)
Aiheesta muualla

H. Kuokkasen Peruukkiliike Oy:n kotisivut
Mistä runoilijat laulavat ja parturit elävät, Suomen Kuvalehti, 21.04.1934, nro 17, s. 18, Kansalliskirjaston digitaaliset aineistot
Taylor Pyatt

| Taylor Pyatt |
| --- | --- |

Henkilötiedot
Syntynyt: 19. elokuuta 1981 (ikä 43) Thunder Bay, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  194 cm
Paino:  94 kg
Pelaajaura
Pääsarjaura:  2000–2015
Seurat:  New York Islanders (NHL)   Buffalo Sabres (NHL)   Rochester Americans (AHL)   Hammarby (Allsvenskan)   Vancouver Canucks (NHL)   Phoenix Coyotes (NHL)   New York Rangers (NHL)   Pittsburgh Penguins (NHL)   Genève-Servette HC (NLA)
NHL-varaus:  8. varaus, 1999 New York Islanders
Taylor Pyatt (s. 19. elokuuta 1981 Thunder Bay, Ontario, Kanada) on kanadalainen uransa lopettanut jääkiekkohyökkääjä.
Yksityiselämä

Taylor Pyattin isä on entinen NHL-pelaaja Nelson Pyatt. Taylorin kolme vuotta nuorempi veli Tom Pyatt on myös jääkiekkoilija.
Aiheesta muualla

Kuvia tai muita tiedostoja aiheesta Taylor Pyatt Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Taylor Pyatt
Käännös suomeksi
Timo Kilpiö

Timo Kilpiö (s. 25. tammikuuta 1948 Helsinki) on suomalainen sisustusarkkitehti. Hän kirjoitti ylioppilaaksi Helsingin normaalilyseosta vuonna 1968 ja valmistui sisustusarkkitehdiksi Taideteollisesta korkeakoulusta vuonna 1975.
Kilpiö on osallistunut lukuisten kansallisesti ja kansainvälisesti merkittävien kohteiden suunnitteluun.
Kilpiön työura alkoi vuonna 1969 Aulis Blomstedtin arkkitehtitoimistossa. Sittemmin hän on työskennellyt myös Severi Blomstedtin ja Aarne von Boehmin arkkitehtitoimistoissa.
Aulis ja Severi Blomstedtin kanssa Kilpiö suunnitteli Suomenlinnan Kustaanmiekassa sijaitsevan ravintola Walhallan laajennuksen ja korjauksen. Alun perin Helsingin olympialaisiin vuonna 1952 avatun ravintolan muutostyöt valmistuivat vuonna 1983. Helsingin edustalla sijaitseva Suomenlinnan linnoitussaari on UNESCOn maailmanperintökohde.
Vuonna 1983 Kilpiö aloitti Arkkitehdit NRT:llä. Uudiskohteiden lisäksi Kilpiö on osallistunut toimiston lukuisten peruskorjauskohteiden suunnitteluun. Jälkimmäisiä ovat mm. Aarne Ervin suunnittelema Helsingin yliopiston Porthania sekä Alvar Aallon suunnittelemat Helsingin kulttuuritalo ja Espoon Otaniemessä sijaitseva Teknillisen korkeakoulun päärakennus. Porthanian peruskorjaushankkeelle myönnettiin vuonna 2007 Europa Nostra -palkinto. Kilpiö toimi kohteen sisustusarkkitehtina.
Lukuisten kiintokalusteiden lisäksi Kilpiö on suunnitellut tuotteita teolliseen tuotantoon ja mm. Audio-Kaluste Oy:n Fysla-auditoriotuoli on Kilpiön käsialaa. Arkkitehdit NRT:n eri yliopistokohteissa Kilpiö on suunnitellut lukuisia laboratorioita ja kehitellyt näille uudentyyppisiä kalustejärjestelmiä.
Matkailua harrastavan Kilpiön erityisen kiinnostuksen kohteena ovat köysiradat.
Aiheesta muualla

UNESCOn maailmanperintöluettelo
Europa Nostra palkitut 2006 (Arkistoitu – Internet Archive)
Arkkitehdit NRT Oy
Ravintola Walhalla (Arkistoitu – Internet Archive)
Hanvec

| Hanvec (Hañveg) |
| --- | --- |
 Saint Pierren kirkko
 Hanvec
 Koordinaatit: 48°19′39″N, 4°09′31″W 
Valtio:  Ranska
Alue:  Bretagne
Departementti:  Finistère
Arrondissementti:  Brest
Pinta-ala:  
 – Kokonaispinta-ala:  59,1 km²
Väkiluku (2018):  2 029 
 – Väestötiheys:  34 as./km²
Kunnan numero:  29078
 
 Kunnan kotisivut 
Infobox OKVirheellinen NIMI-arvo: 
Hanvec (bretoniksi Hañveg) on kunta läntisessä Ranskassa Finistèren departementissa Bretagnen alueella. Se sijaitsee Brestin redin rannikolla, noin 32 kilometriä Brestin kaupungista itään.
Kunnan keskustassa oleva Saint Pierren kirkko on rakennettu 1600-luvulla. Kirkko oli kuitenkin 1800-luvulla niin huonossa kunnossa, että sinne pääsy kiellettiin. Uuden kirkon suunnitteli arkkitehti Joseph Bigot, ja uusi kirkko vihittiin käyttöön vuonna 1877. Vanhasta kirkosta on jäljellä kirkon sisäänkäynti.
Tunnettuja kuntalaisia

Christian Gourcuff (s.1955), entinen jalkapalloilija, nykyinen jalkapallovalmentaja
Aiheesta muualla

Kuvia tai muita tiedostoja aiheesta Hanvec Wikimedia Commonsissa
Hanyū

| Hanyū (羽生市) |
| --- | --- |
 Bushū Nakajima-kon’ya
 lippu:  symboli
 Hanyūn sijainti Saitaman prefektuurissa
 Hanyū
 Koordinaatit: 36°10′22″N, 139°32′55″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  58,64 km²
Väkiluku (08/2020):  54 461
 – Väestötiheys:  928,7 as./km²
Symbolit:  
 – Puu:  Osmanthus fragrans
 – Kukka:  Japaninsinisade
 
 https://www.city.hanyu.lg.jp/ 
Infobox OKVirheellinen NIMI-arvo: 
Hanyū (jap. 羽生市, Hanyū-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin koillisosassa Tonejoen oikealla rannalla. Pohjoisessa kaupunki rajautuu Gunman prefektuuriin. Hanyūssa on 54 461 asukasta (elokuussa 2020) ja sen pinta-ala on 58,64 neliökilometriä.
Historiallisesti Hanyū oli tulville herkkää aluetta, jonka läpi etelään Tonejoki virtasi vielä Japanin keskiajan lopulla. Edo-kaudella 1600–1800-luvuilla Hanyū kehittyi postiasemana Nikkō-kaidōn ja Nakasendōn toisiinsa yhdistäneellä tiereitillä. Kaupunkiin syntyi vilkkaat aojima-puuvillakankaan markkinat, ja siellä tuotettiin kankaan värjäykseen käytettyä indigoväriä väritattaresta. 1900-luvun alusta lähtien kaupungissa on ollut tabi-sukkien ja muiden vaatteiden tuotantoa. Sittemmin sinne on sijoittunut myös maatalouskoneiden ja elektroniikan valmistusta. Kaupunkia ympäröivällä viljavalla maaseutualueella tuotetaan esimerkiksi vihanneksia. Kaupunkioikeudet Hanyū sai vuonna 1954, kun Hanyūn maaseutukaupunkiin liitettiin kuusi kyläkuntaa.
Hanyū tunnetaan Katai Tayaman romaanin Inaka kyōshi tapahtumapaikkana. Eräs nähtävyys on Saitaman akvaario, jossa on esitteillä Saitaman prefektuurin alueella eläviä makeanveden kalalajeja. Hanyūta palvelevat Tōbu-rautateiden Isesaki-linja ja Chichibu-rautateiden Chichibu-päälinja.
Kuvia

Kojō Tenman-gū
Wada hyakkaten -kauppa
Hanyūn levähdyspaikka Tōhoku-moottoritien varrella
Hanyūn rautatieasema
Aiheesta muualla

Kuvia tai muita tiedostoja aiheesta Hanyū Wikimedia Commonsissa
Kaupungin internetsivut (japaniksi)
Tim McMullan

Tim McMullan (s. 1963 Lontoo) on englantilainen näyttelijä, jolla on ollut lukuisia teatterirooleja muun muassa National Theatren näytelmissä.
McMullan on valmistunut Royal Academy of Dramatic Artista vuonna 1989. Hän on näytellyt elokuvissa Rakastunut Shakespeare (1998), The Queen (2006) ja The Woman in Black (2012). Televisiorooleja hänellä on ollut esimerkiksi sarjoissa The Crown, Patrick Melrose, The Serpent ja Syyttäjän todistaja.
Harkovan kuvernementti
Aiheesta muualla

Kuvia tai muita tiedostoja aiheesta Harkovan kuvernementti Wikimedia Commonsissa
Heinz Wossipiwo

| Mitalit> Maa:   Itä-Saksa.Miesten mäkihyppy.MM-kilpailut  | Mitalit> Maa:   Itä-Saksa.Miesten mäkihyppy.MM-kilpailut  | Mitalit> Maa:   Itä-Saksa.Miesten mäkihyppy.MM-kilpailut  | Maa:   Itä-Saksa> Miesten mäkihyppy. |
| --- | --- | --- | --- |
|  Hopeaa | Falun 1974 | suurmäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Planica 1972 | lentomäki |  |
Heinz Wossipiwo (s. 25. tammikuuta 1951) on entinen itä-saksalainen mäkihyppääjä.
Wossipiwon uran kirkkain saavutus on suurmäen MM-hopea Falunista 1974. Hän hävisi kilpailun voittaneelle maanmiehelleen Hans-Georg Aschenbachille 17,1 pistettä - pronssia sai Rudolf Höhnl. Kahta vuotta aikaisemmin hän saavutti Walter Steinerin jälkeen ensimmäisisistä lentomäen MM-kilpailuista hopeaa.
Thaihieronta

Thaihierontaa
Thaihieronta on perinteinen thaimaalainen hieronnan muoto.
Perinteisesti hieronnassa ruumista venytellään ja painellaan käsillä ja jaloilla. Kohteena ovat kehon läpi kulkevat energialinjat. Hieronnassa yhdistyvät buddhalaiset lääkintäopit, joogan venytysliikkeet, perinteinen intialainen lääketiede sekä akupunktio. Thaimaahan hieronta levisi Intiasta buddhalaisuuden mukana vuoden 200 eaa. tienoilla.
Vastoin yleistä käsitystä aidolla thaihieronnalla ei ole mitään yhteyttä seksihierontaan. Nykyään useimmissa länsimaisissa niin sanotuissa thaihierontapaikoissa tarjotaan kuitenkin lähinnä seksipalveluita, kun taas varsinainen hieronta on niissä heikkotasoista.
Unesco hyväksyi perinteisen thaihieronnan (Nuad Thai) vuonna 2019 ihmiskunnan aineettoman kulttuuriperinnön listalleen.
Aiheesta muualla

Kuvia tai muita tiedostoja aiheesta Thaihieronta Wikimedia Commonsissa
Harkovan metro

| Harkovan metro |
| --- | --- |


Sijainti:  Harkova, Ukraina
Avattu:  1975
Pituus:  38,7 km 
Asemia:  30
Linjoja:  3
Raideleveys:  1 520 mm
Sähköistys:  virtakisko, 825 V DC
  
Harkovan metro (ukr. Харківський метрополітен, H’arkivskyi metropoliten, ven. Харьковский метрополитен, Harkovski metropoliten) on metrojärjestelmä Harkovassa, Ukrainassa. Se avattiin vuonna 1975, jolloin se oli Ukrainan toinen ja Neuvostoliiton viides metro. Päätös metron rakentamisesta tehtiin vuonna 1967 ja rakentaminen aloitettiin 1968.
Metrojuna 23 Serpnjan asemalla.
Linjat ja asemat

Harkovan metron kolme linjaa ovat:
| # | Nimi | Avattu | Pituus | Asemia |
| --- | --- | --- | --- | --- |
| 1 | H’olodnohirsko-Zavodska-linja | 1975 | 17,2 km | 13 |
| 2 | Saltivska-linja | 1984 | 10,4 km | 8 |
| 3 | Oleksijivska-linja | 1995 | 11 km | 9 |
|  | Yhteensä: |  | 38,7 km | 30 |
Aiheesta muualla

Wikimedia Commonsissa on kuvia tai muita tiedostoja aiheesta .
Metro Kharkov
Ukrainan metrojärjestelmät
Kiova
Harkova
Dnipro
Thaikeittiö

Tuliset thaipippurit ovat olennainen osa thaikeittiötä. Pieniä punaisia tai vihreitä chilejä kutsutaan hiirenpapana-chileiksi (thaiksi พริกขี้หนู, phrik khii nuu, Capsicum frutescens).
Thaikeittiön perusta on thairiisi, jota höystetään tulisilla curreilla (เเกง kaeng), kasviksilla ja kalalla tai äyriäisillä.  Ruoka perustuu vahvoihin makuihin, kuten limettimehuun, sitruunaruohoon ja tuoreeseen korianteriin; kolmikko, jonka yhdistelmä antaa thai-ruualle sen ominaisen maun. Thai-ruoka tunnetaan myös tulisuudestaan, erityisesti pienistä torpedon muotoisista chilipippureista nimeltä phrik khii nuu (พริกขี้หนู, kirjaimellisesti "hiirenpapanachili"), sillä chilin käyttö on ollut kuumassa ilmastossa perinteinen keino säilyttää ruoka syömäkelpoisena.
Thaimaassa ruokaillaan edelleen mieluiten lattialle levitetyillä matoilla yhteisistä astioista, joista ammennetaan jokaista ruokalajia omalle lautaselle.
Perusmakuja on viisi: makea, hapanimelä, katkera, suolainen ja polttava. Suolasirottimen ja ketsupin sijasta käytetään maustekastikkeita, kuten kalakastiketta, osterikastiketta, tamarindia ja chilikastiketta. Ruokailuvälineinä käytetään lusikkaa ja haarukkaa, joista ensimmäistä käytetään pääasiallisesti. Etniset thait syövät puikoilla lähinnä vain nuudeleita. Leipä ja maitotuotteet ovat länsimaisina varsin uusia tulokkaita.
Thai-ruuan klassikoihin kuuluvat:
Phat thai (ผัดไทย), ohuita riisinuudeleita paistettu lisukkeineen tamarindikastikkeessa.
Tom yam kung (ต้มยำกุ้ง), hapan sitruunaruoholla ja galangalilla maustettu katkarapukeitto. Usein hyvin tulista.
Kaeng daeng (เเกงเเดง, punainen curry) eli kaeng phet (เเกงเผ็ด tulinen curry) ovat nimiensä mukaisesti punaista ja tulista currya. Syödään usein grillatun ankan (kaeng pet yaang เเกงเป็ดย่าง) kanssa.
Kaeng khio-waan (เเกงเขียวหวาน) eli makea vihreä curry on kookosmaitopohjainen curry, josta löytyy sitruunaruohoa ja kafferilimettiä. Usein punaista miedompi.
Aiheesta muualla

Thaimaalainen keittiö ja ruokakulttuuri
Wikimedia Commonsissa on kuvia tai muita tiedostoja aiheesta .
Hanzhong

| Hanzhong 汉中市, Hànzhōng Shì |
| --- | --- |
 Hanzhongin sijainti Kiinan Shaanxin maakunnassa
 Hanzhong
 Koordinaatit: 33.082°N, 107.024°E 
Valtio:  Kiina
Maakunta:  Shaanxi
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  27 246 km²
Väkiluku (2010):  3 416 196
Aikavyöhyke:  UTC+8
Postinumero:  723000
 
 www.hanzhong.gov.cn 
Infobox OKVirheellinen NIMI-arvo: 
Hanzhong (kiin. 汉中市, pinyin: Hànzhōng Shì) on prefektuuritason kaupunki Kiinan Shaanxin maakunnassa. Kaupungin väkiluku on 3,416 miljoonaa (2010) ja pinta-ala 27 246 neliökilometriä.
Hallinnollinen jako

Piirikuntatasolla prefektuuri jaetaan 11 osaan seuraavasti:
Galleria

Hanzhong yöllä.
Baojoki Hanzhongissa.
Shengshuin temppeli.
Wengongin taolainen temppeli.
Aiheesta muualla

Kuvia tai muita tiedostoja aiheesta Hanzhong Wikimedia Commonsissa
Hanzhong City Information (erityisesti talouspainotus) (englanniksi) (chinaknowledge.com)
Hanzhong Overview chinatravel.com. Viitattu 22.6.2015. (englanniksi)
China Postal code Shaanxi Province (prefektuuri ja piirikuntataso) (englanniksi) (youbianku.com)
Hanzhongin hallinnollinen jako.
Tipitapa

| Tipitapa |
| --- | --- |

 Tipitapa
 Koordinaatit: 12°12′N, 86°06′W 
Valtio:  Nicaragua
Departementti:  Managua
Korkeus:  54 m
Väkiluku (2017)  (arvio):  130 804
Infobox OKVirheellinen NIMI-arvo: 
Tipitapa on kaupunki Nicaraguassa Managuan departementissa. Kaupungissa oli 130 804 asukasta vuoden 2017 arvioissa.
Ilmasto

Tipitapassa on Köppenin ilmastoluokituksen mukaan savanni-ilmasto. Vuoden keskilämpötila on noin 27 °C ja keskimääräinen sademäärä 1 130 millimetriä. Huhtikuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on joulukuu, jolloin keskilämpötila on noin 26 °C. Sateisin kuukausi on lokakuu, jolloin sataa keskimäärin noin 230 millimetriä. Helmikuu puolestaan on kuivin kuukausi. Silloin keskimääräinen sadanta on 3 millimetriä.
Hands All Over

Hands All Over voi viitata ainakin seuraaviin
”Hands All Over”, Soundgardenin kappale vuodelta 1990
Hands All Over, Maroon 5:n albumi vuodelta 2010
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hands All Over”, voi hakea sivunnimihaulla, laajalla sivunnimihaulla tai tekstihaulla.
Tim Kennedy

| Tim Kennedy |
| --- | --- |

Henkilötiedot
Syntynyt: 30. huhtikuuta 1986 (ikä 38) Buffalo, New York, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä / keskushyökkääjä
Maila:  vasen
Pituus:  178 cm
Paino:  81 kg
Seura
Seura:  Rochester Americans
Sarja:  AHL
Pelinumero:  10
Pelaajaura
Pääsarjaura:  2008–
Aik. seurat:  Portland Pirates (AHL)   Buffalo Sabres (NHL)   Rochester Americans (AHL)   Connecticut Whale (AHL)   Florida Panthers (NHL)   San Antonio Rampage (AHL)   Worcester Sharks (AHL)   San Jose Sharks (NHL)   Phoenix Coyotes (NHL)   Hershey Bears (AHL)   HK Neftehimik Nižnekamsk (KHL)   Jokerit (KHL)   Luleå HF (SHL)
NHL-varaus:  181. varaus, 2005 Washington Capitals
Tim Kennedy (s. 30. huhtikuuta 1986 Buffalo, New York, Yhdysvallat) on yhdysvaltalainen jääkiekkohyökkääjä, joka siirtyi joulukuussa 2016 Rochester Americansiin. Hän on pelannut urallaan NHL:ssä, AHL:ssä, KHL:ssä ja SHL:ssä. Yhdysvaltoja Kennedy edusti MM-kilpailuissa 2010.
Ura

Washington Capitals varasi Kennedyn NHL:n varaustilaisuudessa 2005 kuudennella kierroksella numerolla 181, mutta hänet vaihdettiin samana päivänä Buffalo Sabresiin vastineeksi sen kuudennen kierroksen varausvuorosta vuoden 2006 varaustilaisuuteen. (Capitals varasi Mathieu Perreaultin).
Kennedy teki 1. kesäkuuta 2008 kahden vuoden tulokassopimuksen Sabresin kanssa. Hän aloitti kauden Buffalon farmiseura Portland Piratesissa, josta Buffalo kutsui hänet NHL:ään 27. joulukuuta 2008. Hän debytoi kotiottelussa New York Islandersia vastaan. Sabres voitti ottelun rangaistuslaukauksilla.
Kauden 2009–2010 Kennedy aloitti Sabresissa. Hän teki 10 maalia ja 16 syöttöpistettä eli yhteensä 26 pistettä. Hän pelasi 78 ottelua. Kuudessa putosuottelussa hän  teki yhden maalin ja syötti kaksi.
Kennedy valittiin Yhdysvaltojen maajoukkueeseen vuoden 2010 maailmanmestaruuskilpailuihin Saksassa. Joukkue sijoittui 16:sta joukkueesta sijalle 13. Kennedy teki kuudessa ottelussa yhden maalin.
30. elokuuta 2010 Kennedy teki New York Rangersin kanssa vuoden sopimuksen. Kauden alussa Rangersin kokoonpanosta ei löytynyt paikkaa Kennedylle ja hänet asetettiin jälleen Waivers -listalle. Muut joukkueet eivät halunneet Kennedyä, joten hän joutui pelaamaan Rangersin farmijoukkue Hartford Wolf Packissa. 26. helmikuuta 2011 Kennedy vaihdettiin Florida Panthersiin vastineeksi Bryan McCabesta.
26. tammikuuta 2012 Florida kauppasi Kennedyn San Jose Sharksiin, joka antoi tilalle Sean Sullivanin.
Seuraavana vuonna Kennedy teki vapaana pelaajana 11. heinäkuuta yhden vuoden kaksisuuntaisen sopimuksen Phoenix Coyotesin kanssa. Kaudella 2013–2014 hän esiintyi Coyotesin paidassa 37 ottelussa, joka oli hänen suurin ottelumääränsä yhden kauden aikana vuoden 2010 jälkeen. Hän pelasi alemmissa ketjuissa ja teki kaksi maalia sekä yhteensä kahdeksan tehopistettä.
3. heinäkuuta 2014 Kennedy vaihtoi jälleen seuraa siirtyessään vapaana pelaajana vuoden mittaisella kaksisuuntaisella sopimuksella Washington Capitalsiin. Hän pelasi kauden Capitalsin AHL-farmiseura Hershey Bearsissa, jossa teki 59 tehopistettä 75 ottelussa ja tuli valituksi pelaamaan AHL:n tähdistöottelussa.
3. kesäkuuta 2015 Kennedy siirtyi ensimmäisen kerran Pohjois-Amerikan ulkopuolelle, kun hän solmi yksivuotisen sopimuksen venäläisen KHL-joukkue HK Neftehimik Nižnekamskin kanssa. Joulukuussa 2015 Kennedy kuitenkin purki sopimuksensa ja siirtyi myöskin KHL:ssa pelaavaan Helsingin Jokereihin. Jokereissa Kennedy teki 18 ottelussa 9 pistettä ja siirtyi seuraavaksi kaudeksi Ruotsin pääsarjassa SHL:ssä pelaavaan Luleå HF:ään.
Kennedyn ura Luulajassa kesti 18 ottelua, kunnes joukkue irtisanoi hänen sopimuksensa joulukuussa 2016. Kennedy teki pelaamissaan otteluissa vain 4 pistettä. Hän teki pian potkujensa jälkeen sopimuksen AHL-seura Rochester Americansin kanssa. Sopimuksen takia hänet jouduttiin kuitenkin laittamaan siirtolistalle, josta Charlotte Checkers otti hänen oikeutensa. Checkers suostui kuitenkin kauppaamaan Kennedyn sopimuksen Americansille.